Gare Schuller

D'Gare vu Schuller ass eng Gare op der Eisebunnsstreck Péiteng - Lëtzebuerg, tëscht der Gare Dippech-Reckeng an der Gare Nidderkäerjeng-Suessem vun der Lëtzebuerger Eisebunn. Se läit um südleche Wupp vu Sprénkeng, op der Strooss (CR106) fir op Lampech, an der Gemeng Dippech.

An der Gare halen d'Zich (Regionalbunn) vun der CFL-Linn Lëtzebuerg - Nidderkäerjeng-Suessem - Péiteng - Rodange, wou d'Linn sech da spléckt an op Attem an der Belsch oder op Lonkech a Frankräich viru leeft.

D'Gare vu Schuller huet kee Gare-Gebai méi. Fir de Schutz géint de Ree suerge verschidde Plazen déi en Dach ubidden. Et gëtt e gratis Park & Rail-Parking mat 13 Parkplazen a 1 speziell Parkplaz fir Leit mat reduzéierter Mobilitéit. Vëloe kann een an enger Bikebox ënnerdaach stellen.

 Geschicht 
D'Gare Schuller ass den 8. August 1900, zesumme mat der Ouverture vun der Streck vu Lëtzebuerg op Péiteng opgaangen, déi vum „Prënz“, der Société anonyme luxembourgeoise des chemins de fer et minières Prince-Henri, kuerz PH, bedriwwe gouf.

Dat fréiert Gebai vun der Gare ass 1983 ewechgerappt ginn. D'Gare ass 2009 komplett nei amenagéiert ginn, wéi d'Streck zweegleiseg ausgebaut gouf.

 Zich déi an der Gare halen 
(Stand: Februar 2025)

 Linn Lëtzebuerg ↔ Rodange ↔ Attem 

 Aller 
Aus RichtungHalt virdrunZuchNächst HaltA RichtungLëtzebuergDippech-Reckeng  Nidderkäerjeng-SuessemAttem

 Retour 
Aus RichtungHalt virdrunZuchNächst HaltA RichtungAttemNidderkäerjeng-Suessem  Dippech-ReckengLëtzebuerg

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Aktuell Departen an der 
 Praktesch Informatiounen iwwer d'Gare Schuller op der CFL-Websäit 
 D'Gare Schuller op der Websäit "rail.lu"
 D'Gare Schuller op der Websäit vu Spoorgroep Luxemburg

Schuller
Kategorie:Gemeng Dippech
Kategorie:CFL-Linn 7